陳德元_(萬曆進士)

陳德元  ， 字叔仁 ， 號葆初 ， 浙江嘉興府秀水縣人 。 明朝政治人物 。 萬曆七年 （ 1579年 ） 己卯科浙江鄉試舉人 ， 二十六年 （ 1598年 ） 戊戌科進士 ， 初任濟南府推官 ， 詳慎刑章 ， 多所平反 。 三十二年擢禮部主客司主事 ， 會代藩謀奪嫡 ， 輦金長安 ， 部議兩可 。 德元力持大義 ， 引經據案 ， 卒明長幼之倫 ， 定冊立之典 。 萬曆四十年四月 ， 由禮部郎中升爲福建參政 。 四十三年升山東按察使 ， 歴本省右佈政 ， 四十六年升湖廣左布政使 ， 設法賑饑 ， 節省冗費 ， 剔釐中外 ， 所至以廉敏稱 。 泰昌初 ， 命巡撫廣西 ， 積勞成疾 ， 具疏請告 ， 尋卒 ， 予祭葬 。